આ પહેલા પણ મંડલિકપુર ગ્રામ પંચાયતના સરપંચ રાજુભાઇ મેપાભાઈ સેંજલીયા વિરુધ્ધ અવિશ્વાસની દરખાસ્ત મુકાઇ હતી ત્યારે સરપંચ દ્વારા અને અન્ય રાજકીય માણસોથી સમાધાન કરી અને સરપંચે બધા સભ્યોને વિશ્વાસમાં લઈ અને સમાધાન પ્રિક્રિયા કરી અને જેમાં તેને સફળતા મળી હતી. પરંતુ છેલ્લા ઘણા સમયથી આ વિશ્વાસ તુટી રહ્યો હતો અને બધા સભ્યોએ ફરી પાછી સરપંચ રાજુભાઇ મેપાભાઈ સેંજલીયા વિરુધ્ધ અવિશ્વાસની દરખાસ્ત મુકાઇ અને જે મંગળવારે મંડલિકપુર ગ્રામ પંચાયતની મીટીંગમાં તાલુકામાથી તલાટી મંત્રી મહેતા અને મંડલિકપુર ગ્રામ પંચાયતના મંત્રી કાજલબેન અને ગ્રામ પંચાયતના ઉપસરપંચ જયાબેન કેશુભાઈ સરવૈયા અને પંચાયતના સભ્યોની અધ્યક્ષતામાં આ મીટીંગ મળી હતી અને જેમાં નિયમઅનુસાર વિડીયો શુટીંગ સાથે આ મીટીંગ મળી હતી અને અવિશ્વાસની દરખાસ્ત મંજુર કરાઇ હતી. અવિશ્વાસની દરખાસ્ત પસાર થઈ હોવાથી હવે મંડલિકપુર ગ્રામ પંચાયતનો ચાર્જ ઉપસરપંચ જયાબેન કેશુભાઈ સરવૈયાના હાથમાં રહેશે.